นักศึกษาเอเชีย คณะบริหารธุกิจ ต่างตกงานไปตามๆ กัน หลังบริษัทลีห์แมน บราเธอร์สล้มครืนลง
หลังจากกิจการของบริษัทลีห์แมน บราเธอร์ส ล้มครืนไปแล้วหนึ่งปี วิกฤติการณ์การเงินก็ยังคงทำให้อุตสาหกรรมสินเชื่อซวดเซอยู่ต่อไป วงการธุรกิจ
ชาวอเมริกันเชื้อสายเอเชีย และคนเอเชียที่จบการศึกษาจากอเมริกาบางส่วนกำลังมองหาโอกาสที่จะออกไปทำงานนอกสหรัฐอย่างเช่นที่ประเทศจีน และอินเดียเป็นต้น เมื่อหนึ่งปีก่อนกิจการของธนาคารลีห์แมน บราเธอร์สล้มครืน ทำให้ผู้ที่ทำงานกับธนาคารแห่งนั้นตกงานนับพันๆคน ไม่ใช่พนักงานเหล่านั้นพวกเดียวที่ตกงาน ทางการของนครนิวยอร์กเตือนว่าภายในปีพุทธศักราช 2553 อาจจะมีการสูญเสียตำแหน่งงาน ในวงการธุรกิจการเงิน 46,000ตำแหน่ง และตำแหน่งงานที่เกี่ยวข้องกับย่านวอลสตรีทอีกนับหมื่นๆ ตำแหน่งได้ ผู้ที่จบปริญญาโทด้านการบริหารธุรกิจกล่าวว่าคำเตือนที่ว่านั้นทำให้พวกเขากังวลใจมาก ก่อนเกิดวิกฤติการณ์การเงินผู้ที่จบปริญญาโทด้านการบริหารธุรกิจแทบจะไม่ต้อง กลัวว่าจะหางานในวงการธุรกิจการเงินทำไม่ได้ในงานนิทรรศการเกี่ยวกับตำแหน่งงานสำหรับผู้ที่จบปริญญาโทด้านการบริหารธุรกิจสำหรับชาวอเมริกันเชื้อสายเอเชียและชาวเอเชียที่จบการศึกษาที่สหรัฐที่จัดขึ้นเมื่อเร็วๆ นี้ตามคูหาของพวกบริษัทที่มีลู่ทางว่าจะจ้างคนเข้าทำงานนั้นมีคนมาเข้าแถวรอติดต่องานยาวเหยียด คุณหวาง เสียงชาวจีนจากกรุงปักกิ่งผู้กำลังจะจบปริญญาโท ด้านการบริหารธุรกิจจากมหาวิทยาลัยคล้ากที่รัฐแมสซาชูเซตส์กำลังวิตกเกี่ยวกับเรื่องที่ไม่มีงานให้ทำและการที่เขาต้องการได้วีซ่าสำหรับทำงานเพราะถ้าหาผู้อุปถัมภ์ทำวีซ่าH1-Bให้ไม่ได้ก็จะไม่มีบริษัทไหนจ้างเขาเข้าทำงาน แต่ทว่าทางเอเชียอาจเป็นฝ่ายได้ประโยชน์จากการนี้ผู้ที่มาร่วมตั้งคูหาชักชวนในงานนิทรรศการดังกล่าวด้วยส่วนหนึ่งมาจากประเทศทางเอเชียซึ่งมีความสนใจจะจ้างชาวเอเชียที่จบการศึกษาที่สหรัฐให้ไปทำงานในเอเชีย เสียง คุณ โจเซฟ นามผู้แทนขององค์การการค้าเกาหลีใต้ซึ่งกำลังรวบรวมฐานข้อมูลเกี่ยวกับผู้ที่จบการศึกษาในสหรัฐเพื่อส่งต่อไปให้บรรดาบริษัทเกาหลีใต้ ที่กำลังจ้องจะจ้างชาวเอเชียผู้มีภูมิปัญญาที่จบการศึกษาในสหรัฐเข้าทำงานนั้นกล่าวไว้ตอนนี้ว่า"การที่งานในย่านถนนวอลสตรีทมีน้อยลงหมายถึงว่า คนที่เต็มใจไปทำงานทางภาคโพ้นทะเลจะมีจำนวนมากขึ้นและพวกเขาเต็มใจรับค่าตอบแทนหรือสวัสดิการที่ค่อนข้างจะน้อยลงไป" จำนวนพลเมืองที่มีการศึกษาสูง ที่เดินทางกลับประเทศของพวกเขาคือจีนอินเดียและประเทศอื่นๆในเอเชียนั้นกำลังเพิ่มขึ้น เมื่อปีที่แล้วรัฐบาลจีนรายงานว่า ชาวจีนที่เดินทางกลับเมืองจีนมีจำนวนเพิ่มขึ้น 55 เปอร์เซ็นต์ผลของการสำรวจของมหาวิทยาลัย ดุค เมื่อเร็วๆ นี้แสดงให้เห็นว่าชาวเอเชียที่ได้รับการศึกษาในสหรัฐเชื่อมั่นว่า ประเทศบ้านเกิดเมืองนอนของพวกเขา กำลังต้องทักษะของพวกเขามากขึ้น ในขณะที่ผู้จบการศึกษาที่สหรัฐกำลังวิตกกังวลเกี่ยวกับการที่จะมีงานทำในอนาคตอันใกล้ องค์การวิชาชีพต่างๆ เชื่อว่าชาวอเมริกันเชื้อสายเอเชียหรือที่จบการศึกษาในสหรัฐนั้นมีอนาคตที่แจ่มใสยิ่ง คุณโธมาส ซิม แห่งสมาคมผู้ประกอบวิชาชีพแห่งอเมริกากล่าวไว้ตอนนี้ว่า"พอจะเชื่อแน่ได้ว่าโดยเฉลี่ยแล้วอนาคตของพวกเขาแจ่มใสกว่าพวกอื่น พวกเขามีวัฒนธรรมเดียวกันและพวกเขากำลังได้รับการศึกษา เมื่อเอาทุกอย่างมาพิจารณาประกอบกัน พวกเขาได้เปรียบทั้งขึ้นทั้งล่อง" เรื่องที่ว่านี้ อาจจะช่วยผู้ที่จบการศึกษาในปีนี้ไม่ได้ในขณะนี้แต่เมื่อเศรษฐกิจโลกฟื้นตัว และประเทศทางเอเชียที่ต้องการ ได้คนเอเชียไปช่วยบ้านเมืองของพวกเขามีจำนวนมากขึ้นผู้ที่มาร่วมในการประชุมคราวนี้อาจกลายเป็นกำลังสำคัญ ทางมหาสมุทรแปซิฟิกฝั่งนี้หรือฝั่งตรงข้ามในอนาคต